Cuneiform Tablet CCT 2 30 (BM 113433)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi-ma um-ma bu-za-zu-ma a-dí ša É a-lá-ḫi-nim šu-ma ú-ṭá-tám ú-ša-bi-ú-kà ta-áš-bi-it TÚG.ḪI-tí-šu dí-šu-um KÙ.BABBAR ša i-na ḫa-ar-pé ša-qá-lam qá-bi-ú-ni lu ša kà-ší-im ù a-šùr-be-li a-ḫi-šu lu ša ḫa-pu-a-šu ra-bi ṣa-bi-im ša-áš-qí-il₅-ma KÙ.BABBAR 10 ma-na i-na É-be-tim a-mì-im šu-ul-ḫa-ma lu šu-um-kà a-bi a-ta a-dí ša DAM GAL sí-sé-e a-wa-tám i-ṣé-ri-a ú-sú-ùḫ-ma i-na ḫa-ar-pí-šu ú-ṭá-tám ṣí-ib-tám lu ni-il₅-qé 8 ku-ta-ni i-na tur₄-ḫu-mì-it É kà-ri-im na-ad-a-ku šu-mì lá-pì-it a-ma-kam i-dí-a-šùr DUMU dan-a-šùr ù i-ku-pí-a DUMU a-gi₅-a-a lu-uk-ta-i-nu-ma a-šar TÚG.ḪI-tù i-bu-ru-ni-ni TÚG.ḪI-tí-a li-dí-nu-ni-kum-ma té-er-ta-kà li-li-kam a-ša-me-ma ú-ṭù-tum ša wa-ar-ki-a i-dí-nu-ni-ku-nu-tí-ni kà-al-ma-tám lá-áp-ta-at a-ma-kam a-na a-lá-ḫi-ni ke-nu-tim ša lá ni-ša-ḫu-tù dí-ší-ma 1 ma-na-um 0.5 ma-na lu-úṣ-bu-ni-kum ú šu-ma lá 1 ma-na-um 0.5 ma-na 1 qá-ta